Nid yw’n gweledigaeth ar gyfer Cynlluniau Datblygu Lleol yn ymwneud yn unig â sicrhau bod pob cynllun yn gyflawn. Mae’n rhaid ei gwireddu yn y ffordd fwyaf effeithiol ac effeithlon ac ar yr un pryd wneud gwahaniaeth go iawn i bobl ac i leoedd. Nid yw hyn yn golygu defnyddio’r hen weithdrefnau, megis llunio cynlluniau unigol. Yn aml, canlyniad gwneud hyn oedd proses hir a chlogyrnaidd gyda chryn oedi a diffyg sylw i faterion gweinyddol ar draws adrannau. Roedd yn anodd gweld manteision y system hon. Roedd llunio Cynllun Datblygu Lleol cychwynnol yn arfer cymryd bron chwe blynedd a hanner ar gyfartaledd. Nid yw hyn yn dderbyniol o gwbl ac ni ddylem ddefnyddio’r system hon mwyach. Roedd tystiolaeth ar gyfer Bil Cynllunio (Cymru) wedi nodi mai cost llunio Cynllun Datblygu Lleol yw rhwng £1.4 miliwn a £2.2 miliwn. Ers hynny mae gwariant llywodraeth leol ar wasanaethau cynllunio wedi gostwng 53% rhwng 2009/10 a 2016/17 o ganlyniad i raglen gyni Llywodraeth y DU a gafodd ei sefydlu yng Nghymru. Roedd llawer o’r gostyngiadau hyn yn effeithio ar y timau sy’n gyfrifol am lunio cynlluniau datblygu lleol. Nid wyf yn credu bod gan lawer o’r awdurdodau ar hyn o bryd ddigon o staff cymwys nac adnoddau priodol i ymdrin â chynlluniau datblygu lleol yn annibynnol.
Our vision for LDPs is not just to have full plan coverage. It must be achieved in the most effective and efficient way, whilst also making a real difference for people and places. This does not mean replicating the procedures of the past, such as preparing plans on an individual basis. Often this has led to lengthy timescales for preparing plans, numerous delays in the process, a lack of effective consideration for issues crossing administrative boundaries and a difficulty in demonstrating the benefits of the system. The average time taken to prepare a first generation LDP was almost 6½ years. This is totally unacceptable and cannot be replicated in the future. Evidence for the Planning (Wales) Bill demonstrated the cost of preparing a LDP to be between £1.4m and £2.2m. Since then local government expenditure on planning services declined by 53% between 2009/10 and 2016/17 as a result of the UK government austerity programme imposed on Wales with many of these reductions borne by the teams responsible for preparing LDPs. I do not believe many Authorities currently have the capacity, capability or resilience necessary to progress LDPs on an individual authority basis.